als_Latn dik_Latn sag_Latn
Blerta Kosova, një artiste e cila ka sjellë një frymë të re muzikore në vend, përmes kësaj performance eksperimentale solli ndjenja intensive akustike të bartura nga zëri i saj i thellë në tonet kozmike të sintit.
Teatri Oda, mbrëmë festoi 14-të vjetorin e themelimit, ndërsa sonte hapi dyert për një festë tjetër. Salla u stërmbush me njerëz, të cilët pritnin nga çasti në çast të nis interpretimin e veçantë të saj Blerta Kosova. Nuk doli Blerta, por ishte Ulpiana Lama, ajo që hapi Javën e Frankofonisë e menjëherë pas saj skena ishte vetëm për Blerta Kosovën, e cila me këtë koncert edhe nisi kështu rrugëtimin dy javorë të Javës së Frankofonisë në Kosovë.
Nisi me disa këngë në gjuhën frënge e pasi i përfundoi ato këngë e shoqëruar nga kitaristi Art Lokaj, Blerta Kosova u pozicionua tek instrumentet, me të cilat ajo krijon muzikë. Jo rastësisht u shprehëm që publiku priste një interpretim të veçantë. Blerta Kosova, një artiste e cila ka sjellë një frymë të re muzikore në vend, përmes kësaj performance eksperimentale solli ndjenja intensive akustike të bartura nga zëri i saj i thellë në tonet kozmike të sintit. Ajo u duartrokit mjaft shumë nga audienca e bashkë me këto duartrokitje mori edhe komentet e merituara.
Pasi që përfundoi ky interpretim i mrekullueshëm, për KultPlus, Blerta Kosova nuk hezitoi që të fliste. Ajo fillimisht tregoi se nuk e ka pasë të lehtë ti mësoj këngët në gjuhën frënge, por që, edhe këtë gjë e arriti. Ndërsa sa i përket pjesës tjetër, ajo solli disa këngë premierë të albumit të saj, që shumë shpejt do të jetë gati për publikun.
“Ka qenë vështirë ti mësoj këto këngë, por më ka ndihmuar shoqëria. Këto tekste që i kam kënduar unë, mi ka shqipëruar një shoqe e imja që di frëngjisht. Muzika që unë e bëjë është më shumë elektronikë, pop dhe është që e krijoj unë vetë. Pata katër këngë frëngjisht, dy shqip, ndërsa këngët tjera janë origjinale të mija, të cilat i kam bërë dhe i performoj në këtë mënyrë. Jam duke e punuar edhe albumin tim që do të dalë shumë shpejt. Sonte performova disa këngë të albumit të cilat janë premierë”, tregoi për KultPlus, Blerta Kosova, të cilën kemi pas rastin ta shohim me këto performanca të saj tejet të këndshme edhe në DokuFest, NgomFest, GreenFest e festivale të tjera vendore.
Jo rastësisht Java e Frankofonisë në Kosovë kishte zgjedhur këtë artiste që ta hapë këtë lloj festivali që në vete përmban ngjarje të ndryshme. Për KultPlus, Fanny Serée nga Java e Frankofonisë në Kosovë, tregoi për rëndësinë e këtij festivali, i cili sjellë kultura të ndryshme në një vend.
“Kjo është mbrëmja hapëse e dy javëve të frankofonisë në Kosovë, dhe do të kemi shumë ngjarje duke përfshirë koncerte, ekspozita, konferenca, aktivitete për fëmijë e kështu me radhë. Ky është edicioni i 17-të, dhe mendoj që është një ngjarje shumë me rëndësi, pasi që, mund të shkëmbejmë kultura të ndryshme, duke e pasë parasysh që ky event është shpërndarë edhe në tetë shtete të tjera. Kosova është pjesë e këtij eventi që nga viti 2014, dhe është e rëndësishme të prezantojmë këto kultura edhe në Kosovë”, u shpreh Serée.
Java e Frankofonisë në Kosovë, sivjet do të mbahet në gjithë qytetet e Kosovës përgjatë dy javëve sa zgjatë ky festival që sjellë ngjarje të ndryshme kulturore.
als_Latn als_Latn als_Latn als_Latn als_Latn als_Latn als_Latn als_Latn